**DÔVODOVÁ SPRÁVA**

1. **Všeobecná časť**

Návrh zákona, ktorým sa mení a dopĺňa zákon č. 570/2005 Z. z. o brannej povinnosti
a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov (ďalej len „návrh zákona“) sa predkladá ako iniciatívny materiál.

Cieľom návrhu zákona je osobitným spôsobom upraviť povyšovanie do vojenskej hodnosti vojaka v zálohe a vymenúvanie do vojenskej hodnosti alebo povyšovanie do vojenskej hodnosti profesionálneho vojaka, ktorý skončil služobný pomer a je poberateľom výsluhového dôchodku alebo invalidného výsluhového dôchodku (ďalej len „vojak vo výslužbe“) a vojnového veterána.

Zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov umožňuje mimoriadne vymenovať do vojenskej hodnosti alebo mimoriadne povýšiť do vojenskej hodnosti vojaka v zálohe a vojaka vo výslužbe. Okrem formy mimoriadneho vymenovania alebo mimoriadneho povýšenia do vojenskej hodnosti možno podľa zákona [č. 105/2002 Z. z.](https://www.slov-lex.sk/pravne-predpisy/SK/ZZ/2002/105/#paragraf-5a) o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 v znení neskorších predpisov a podľa zákona č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov (ďalej len „zákon č. 463/2003 Z. z.“) vymenovať do vojenskej hodnosti alebo povýšiť do vyššej vojenskej hodnosti aj vojnového veterána.

Návrh zákona upravuje možnosť povýšiť do vojenskej hodnosti vojaka v zálohe, ak je zaradený do aktívnych záloh. Aktívne zálohy sú časťou záloh ozbrojených síl Slovenskej republiky (ďalej len „ozbrojené sily“) kreované vojakmi v zálohe, ktorí v stave bezpečnosti štátu dobrovoľne uzatvorili dohodu o zaradení do aktívnych záloh, pripravujú sa na výkon mimoriadnej služby a plnia úlohy ozbrojených síl. Z tohto dôvodu sa v návrhu zákona upravuje možnosť vojaka v aktívnej zálohe povýšiť do vojenskej hodnosti za ustanovených podmienok. Podrobnosti o povyšovaní do vojenskej hodnosti vojaka v aktívnej zálohe ustanoví služobný predpis, ktorý vydá minister obrany Slovenskej republiky.

Jednotným spôsobom sa navrhuje ustanoviť možnosť vymenovať do vojenskej hodnosti alebo povýšiť do vojenskej hodnosti vojaka vo výslužbe a vojnového veterána až po zániku brannej povinnosti, a to len ako prejav morálneho ocenenia, ktoré je udeľované za skutky uskutočnené za mimoriadnych podmienok alebo s mimoriadnym prínosom pre spoločnosť, preukazujúc vysoké morálne kvality konajúcej osoby. Na základe poznatkov z aplikačnej praxe, keď boli verejní funkcionári vymenovaní alebo povýšení bez náležitého zdôvodnenia alebo v súvislosti s výkonom ich verejnej funkcie aj o niekoľko hodností a v snahe zabrániť takémuto konaniu v budúcnosti sa navrhuje, aby takto oceňovaný vojak vo výslužbe alebo vojnový veterán nebol verejný funkcionár. Z tohto dôvodu sa v článku II novelizuje zákon č. 463/2003 Z. z.

Navrhuje sa, aby podrobnosti o vymenúvaní do vojenskej hodnosti alebo  povyšovaní do vojenskej hodnosti vojakov vo výslužbe určil prezident Slovenskej republiky, rovnako ako to určuje pre vojnových veteránov.

Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, a  s právom Európskej únie.

Návrh zákona bude mať negatívny vplyv na rozpočet verejnej správy, ktorý bude zabezpečený v rámci schválených limitov výdavkov kapitoly Ministerstva obrany SR na rozpočtový rok 2022 a roky nasledujúce, bez zvýšených požiadaviek na rozpočet verejnej správy, a  pozitívny sociálny vplyv. Návrh zákona nebude mať vplyv na podnikateľské prostredie, životné prostredie, na informatizáciu spoločnosti, na služby verejnej správy pre občana a nebude mať ani vplyv na manželstvo, rodičovstvo a rodinu.

**Doložka vybraných vplyvov**

|  |
| --- |
| **1.  Základné údaje** |
| **Názov materiálu** |
| Zákon, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov |
| **Predkladateľ (a spolupredkladateľ)** |
| Ministerstvo obrany Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|    Transpozícia práva EÚ  |
|  |
| **Termín začiatku a ukončenia PPK** | Začiatok:    21.4.2021Ukončenie: 5.5.2021 |
| **Predpokladaný termín predloženia na MPK\*** | máj 2021 |
| **Predpokladaný termín predloženia na Rokovanie vlády  SR\*** | jún 2021 |

|  |
| --- |
| **2.  Definícia problému** |
| Návrhom zákona sa reaguje na absenciu motivačného prvku v kariére vojaka v aktívnej zálohe a na poznatky vyplývajúce z aplikačnej praxe pri vymenovaní do vojenskej hodnosti alebo povyšovaní do vojenskej hodnosti vojakov vo výslužbe a vojakov v zálohe.Následkom môže byť znížená dôvera spoločnosti voči procesom v ozbrojených silách, ale i nespokojnosť profesionálnych vojakov alebo vojakov v zálohe. |
| **3.  Ciele a výsledný stav** |
| Cieľom návrhu je osobitným spôsobom upraviť povyšovanie do vojenskej hodnosti vojaka v zálohe zaradeného do aktívnych záloh. Taktiež jednotným spôsobom ustanoviť pre profesionálneho vojaka, ktorý skončil služobný pomer a je poberateľom výsluhového dôchodku alebo invalidného výsluhového dôchodku a vojnového veterána možnosť vymenovania do vojenskej hodnosti alebo povýšenia do vojenskej hodnosti až po zániku jeho brannej povinnosti, za predpokladu, že nie je verejným funkcionárom, a zvýrazniť tak morálny aspekt tohto ocenenia.  |
| **4.  Dotknuté subjekty** |
| Vojak v zálohe, ktorý je zaradený do aktívnych záloh ako aj občan, ktorý skončil služobný pomer profesionálneho vojaka, je poberateľom výsluhového dôchodku alebo invalidného výsluhového dôchodku, vojnový veterán, po zániku brannej povinnosti a nie je verejný funkcionár. |
| **5.  Alternatívne riešenia** |
| Pri spracovaní návrhu zákona neboli posudzované žiadne alternatívne riešenia. Nulovým variantom by v tomto prípade bolo zanechanie pôvodného stavu, kedy by mohlo dochádzať k vyššie uvedeným problémom. Navrhované riešenie túto možnosť eliminuje, a tým posilňuje vážnosť inštitútov povýšenia vojakov v aktívnych zálohách do vojenskej hodnosti a vymenovania do vojenskej hodnosti alebo povýšenia do vojenskej hodnosti vojakov vo výslužbe a vojnových veteránov. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ**  |
| Žiadne. |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |        Pozitívne |        Žiadne |      Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Sociálne vplyvy** |        Pozitívne |        Žiadne |      Negatívne |
| **Vplyvy na životné prostredie** |        Pozitívne |        Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |        Žiadne |      Negatívne |
|        Pozitívne |        Žiadne |      Negatívne |
| **Vplyvy na manželstvo, rodičovstvo a rodinu** |        Pozitívne |        Žiadne |      Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
| julius.handlovsky@mod.gov.sk; jan.svigar@mod.gov.sk;  |
| **12.  Zdroje** |
| Pri vypracovaní doložky vybraných vplyvov Ministerstvo obrany Slovenskej republiky vychádzalo z vlastných odhadov. |
| **13.  Stanovisko Komisie pre posudzovanie vybraných vplyvov z PPK** |
| **I. Úvod:** Ministerstvo obrany SR predložilo dňa 21. apríla 2021 Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: „Návrh zákona, ktorým sa mení a dopĺňa zákon č. 570/2005 Z.z. o brannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z.z. o vojnových veteránoch a o doplnení zákona č. 328/2002 Z.z. o sociálnom zabezpečení policajtov a vojakov  a o zmene a doplnení niektorých zákonov v znení neskorších predpisov v znení neskorších predpisov“. Materiál predpokladá negatívne vplyvy na rozpočet verejnej správy, ktoré sú rozpočtovo zabezpečené a pozitívne sociálne vplyvy.**II. Pripomienky a návrhy zmien:** Komisia neuplatňuje k materiálu žiadne pripomienky ani odporúčania.**III. Záver:** Stála pracovná komisia na posudzovanie vybraných vplyvov vyjadruje**súhlasné stanovisko** s materiálom predloženým na predbežné pripomienkové konanie. |

**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2021** | **2022** | **2023** | **2024** |
| **Príjmy verejnej správy celkom** | **0** | **0** | **0** | **0** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **0** | **0** | **0** | **0** |
| *Rozpočtové prostriedky* | **0** | **0** | **0** | **0** |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **0** | **7314** | **7314** | **7314** |
| v tom: Ministerstvo obrany SR – program 096 – Obrana | **0** | **7314** | **7314** | **7314** |
| ***z toho:***  |  |  |  |  |
| ***- vplyv na ŠR*** | **0** | **7314** | **7314** | **7314** |
| *Rozpočtové prostriedky* | **0** | **7314** | **7314** | **7314** |
|  *EÚ zdroje* | 0 | 0 | 0 | 0 |
|  *Spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov**  | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **7314** | **7314** | **7314** |
| v tom: Ministerstvo obrany SR - program 096 – Obrana | **0** | **7314** | **7314** | **7314** |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **0** | **0** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Návrh novely zákona bude mať negatívny vplyv na rozpočet kapitoly Ministerstva obrany Slovenskej republiky na roky 2022 až 2024, ktorý bude rozpočtovo zabezpečený v rámci limitov pridelených kapitole štátneho rozpočtu Ministerstva obrany Slovenskej republiky.

**2.2. Popis a charakteristika návrhu**

**2.2.1. Popis návrhu:**

Navrhovanou právnou úpravou sa upravujú nároky poskytované občanom v aktívnych zálohách a prostredníctvom možnosti povyšovania sa zavádza v kariére vojaka v aktívnej zálohe motivačný faktor, ktorý reflektuje skutočnosť, že účasťou na pravidelnom cvičení alebo na plnení úloh ozbrojených síl sa zvyšuje odborná spôsobilosť vojaka v zálohe.

**2.2.2. Charakteristika návrhu:**

zmena sadzby

 **x** zmena v nároku

 nová služba alebo nariadenie (alebo ich zrušenie)

 kombinovaný návrh

 iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |
| --- | --- |
| **Objem aktivít** | **Odhadované objemy** |
| **2021** | **2022** | **2023** | **2024** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 3

|  |  |  |
| --- | --- | --- |
| **Príjmy (v eurách)** | **Vplyv na rozpočet verejnej správy** | **poznámka** |
| **2021** | **2022** | **2023** | **2024** |
| **Daňové príjmy (100)1** |  |  |  |  |   |
| **Nedaňové príjmy (200)1** |  |  |  |  |   |
| **Granty a transfery (300)1** |  |  |  |  |   |
| **Príjmy z transakcií s finančnými aktívami a finančnými pasívami (400)** |  |  |  |  |   |
| **Prijaté úvery, pôžičky a návratné finančné výpomoci (500)** |  |  |  |  |   |
| **Dopad na príjmy verejnej správy celkom** | **0** | **0** | **0** | **0** |   |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **poznámka** |
| **2021** | **2022** | **2023** | **2024** |
| **Bežné výdavky (600)** | **0** | **7314** | **7314** | **7314** |   |
|  Mzdy, platy, služobné príjmy a ostatné osobné vyrovnania (610) | 0 | 0 | 0 | 0 |   |
|  Poistné a príspevok do poisťovní (620) | 0 | 0 | 0 | 0 |   |
|  Tovary a služby (630)2 | 0 | 0 | 0 | 0 |   |
|  Bežné transfery (640 - 642)2 | 0 | 7314 | 7314 | 7314 |   |
|  Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 | 0 | 0 | 0 | 0 |  |
| **Kapitálové výdavky (700)** | 0 | 0 | 0 | 0 |   |
|  Obstarávanie kapitálových aktív (710)2 | 0 | 0 | 0 | 0 |   |
|  Kapitálové transfery (720)2 | 0 | 0 | 0 | 0 |   |
| **Výdavky z transakcií s finančnými aktívami a finančnými pasívami (800)** | 0 | 0 | 0 | 0 |   |
| **Dopad na výdavky verejnej správy celkom** | **0** | **7314** | **7314** | **7314** |   |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Komentár k tabuľke č. 4

Pri výpočte vplyvu na rozpočet verejnej správy Ministerstvo obrany Slovenskej republiky vychádzalo  :

1. z počtu vojakov v zálohe zaradených do aktívnych záloh, ktorí spĺňajú podmienky na povýšenie do vojenskej hodnosti,
2. z rozdielu hodnostného platu z vojenskej hodnosti, do ktorej môže byť vojak v zálohe zaradený do aktívnych záloh povýšený, a hodnostného platu z vojenskej hodnosti, ktorú tento vojak dosiahol,
3. z dĺžky pravidelného cvičenia a plnenia úloh ozbrojených síl Slovenskej republiky v kalendárnom roku (podľa § 14d zákona č. 570/2005 Z. z. najviac 30 dní).

Výdavky v EK 640-642 zahŕňajú výdavky na plat podľa bodu 2 na počet vojakov zaradených do aktívnych záloh, ktorí môžu byť povýšení.

Predpokladané počty vojakov v zálohe zaradených do aktívnych záloh v roku 2021 až 2024 a výdavky na plat sú nasledovné:

V roku 2021 sa neplánuje povyšovanie do vojenskej hodnosti vojakov v zálohe zaradených do aktívnych záloh vzhľadom na termíny pravidelného cvičenia a navrhovanú účinnosť návrhu zákona.

V roku 2022 môže byť povýšených do vojenskej hodnosti 53 vojakov v zálohe zaradených do aktívnych záloh z toho

1. 25 do vojenskej hodnosti slobodník 2 250€ (25 x 90€),
2. 8 do vojenskej hodnosti desiatnik 800€ (8 x 100€),
3. 6 do vojenskej hodnosti čatár 600€ (6 x 100€),
4. 4 do vojenskej hodnosti rotný 440€ (4 x 110€),
5. 1 do vojenskej hodnosti rotmajster 120€,
6. 7 do vojenskej hodnosti nadrotmajster 910€ (7 x 130€),
7. 2 do vojenskej hodnosti nadporučík - 290€ (2 x 145€).

Celkové náklady v roku 2022 – 7314€. vrátane odvodov zamestnávateľa do Sociálnej poisťovne 25,20% a do zdravotnej poisťovne 10%.V nasledujúcich rokoch 2023 a 2024 budú celkové náklady rovnaké ako v roku 2022.

 Tabuľka č. 5

|  |  |  |
| --- | --- | --- |
| **Zamestnanosť** | **Vplyv na rozpočet verejnej správy** | **poznámka** |
| **2021** | **2022** | **2023** | **2024** |
| **Počet zamestnancov celkom** | 0 | 0 | 0 | 0 |   |
|  **z toho vplyv na ŠR** | 0 | 0 | 0 | 0 |  |
| **Priemerný mzdový výdavok (v eurách)** | 0 | 0 | 0 | 0 |   |
|  **z toho vplyv na ŠR** | 0 | 0 | 0 | 0 |   |
| **Osobné výdavky celkom (v eurách)** | 0 | 0 | 0 | 0 |  |
| **Mzdy, platy, služobné príjmy a ostatné osobné vyrovnania (610)** | 0 | 0 | 0 | 0 |  |
|  **z toho vplyv na ŠR** | 0 | 0 | 0 | 0 |   |
| **Poistné a príspevok do poisťovní (620)** | 0 | 0 | 0 | 0 |  |
|  **z toho vplyv na ŠR** | 0 | 0 | 0 | 0 |   |
| **Poznámky:** |  |  |  |  |  |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. |  |
| Kategórie 610 a 620 sú z tejto prílohy prenášané do príslušných kategórií prílohy „výdavky“. |  |  |  |

|  |
| --- |
| **Analýza sociálnych vplyvov****Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť** |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** |
| *Vedie návrh k zvýšeniu alebo zníženiu príjmov alebo výdavkov domácností?* *Ktoré skupiny domácností/obyvateľstva sú takto ovplyvnené a akým spôsobom?* *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?* |
| *Popíšte* ***pozitívny*** *vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Návrhom zákona sa vojakom v zálohe zaradeným do aktívnych záloh, ktorí budú povýšení do vojenskej hodnosti zvýši pomerná časť hodnostného platu za čas pravidelného cvičenia a plnenia úloh ozbrojených síl SR, čo predstavuje pozitívny vplyv na hospodárenie dotknutých skupín domácností. |
| *Špecifikujte* ***pozitívne*** *ovplyvnené skupiny:* | Návrh zákona bude mať pozitívny vplyv na hospodárenie domácností tých občanov Slovenskej republiky, ktorí sú ako vojaci v zálohe zaradení do aktívnych záloh a budú povýšení do vojenskej hodnosti. Pozitívny vplyv sa prejaví zvýšením disponibilných príjmov týchto občanov Slovenskej republiky. |
| *Popíšte* ***negatívny*** *vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Bez vplyvu. |
| *Špecifikujte* ***negatívne*** *ovplyvnené skupiny:* | Nie sú. |
| *Špecifikujte ovplyvnené skupiny* ***v riziku chudoby alebo sociálneho vylúčenia*** *a popíšte vplyv:* | Nie sú. |
| *Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.**V prípade vyššieho počtu ovplyvnených skupín doplňte do tabuľky ďalšie riadky.**V prípade, ak neuvádzate kvantifikáciu, uveďte dôvod.* |
| ***Ovplyvnená skupina č. 1:***  |
| *Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:* | Návrh zákona upravuje možnosť vojaka v zálohe zaradeného do aktívnych záloh povýšiť do vojenskej hodnosti. Uvedeným inštitútom dôjde k zvýšeniu príjmov uvedenej skupiny osôb o 8 až 9%. |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:*  | Návrh zákona nemá negatívny vplyv. |
| *Veľkosť skupiny (počet obyvateľov):* | V roku 2022 môže byť po splnení zákonom stanovených podmienok povýšených do vojenskej hodnosti 53 vojakov v zálohe zaradených do aktívnych záloh. |
| *Dôvod chýbajúcej kvantifikácie:* | Kvantifikácia je uvedená. |
| *V prípade významných vplyvov na príjmy alebo výdavky vyššie špecifikovaných domácností v riziku chudoby, identifikujte a kvantifikujte vplyv na chudobu obyvateľstva (napr. mieru rizika chudoby, podiel rastu/poklesu výdavkov na celkových výdavkoch/príjme):* | Významné vplyvy neboli identifikované. |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** |
| *Má návrh vplyv na prístup k zdrojom, právam, tovarom a službám?* *Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* |
| *Rozumie sa najmä na prístup k:** *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),*
* *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,*
* *pomoci pri úhrade výdavkov súvisiacich so zdravotným postihnutím,*
* *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,*
* *zdravotnej starostlivosti vrátane cenovo dostupných pomôcok pre občanov so zdravotným postihnutím,*
* *k formálnemu i neformálnemu vzdelávaniu a celo­životnému vzdelávaniu,*
* *bývaniu a súvisiacim základným komunálnym službám,*
* *doprave,*
* *ďalším službám najmä službám všeobecného záujmu a tovarom,*
* *spravodlivosti, právnej ochrane, právnym službám,*
* *informáciám*
* *k iným právam (napr. politickým).*
 | Návrh zákona nemá vplyv na prístup k zdrojom, právam, tovaroma službám. |
| *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?* *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* |
| *Zraniteľné skupiny alebo skupiny v riziku chudoby alebo sociálneho vylúčenia sú napr.:** *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),*
* *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,*
* *deti (0 – 17),*
* *mladí ľudia (18 – 25 rokov),*
* *starší ľudia, napr. ľudia vo veku nad 65 rokov alebo dôchodcovia,*
* *ľudia so zdravotným postihnutím,*
* *marginalizované rómske komunity*
* *domácnosti s 3 a viac deťmi,*
* *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),*
* *príslušníci tretích krajín, azylanti, žiadatelia o azyl,*
* *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia*
 | Návrh zákona nemá vplyv na žiadnu zo zraniteľných skupín obyvateľstva alebo skupín v riziku chudoby alebo sociálneho vylúčenia. |
| **4.3 Identifikujte a popíšte vplyv na rovnosť príležitostí.****Identifikujte, popíšte a kvantifikujte vplyv na rodovú rovnosť.** |
| *Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?* |
| Návrh zákona dodržuje povinnosť rovnakého zaobchádzania. |
| *Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.* |
| *Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:** *podpora vyrovnávania ekonomickej nezávislosti,*
* *zosúladenie pracovného, súkromného a rodinného života,*
* *podpora rovnej participácie na rozhodovaní,*
* *boj proti rodovo podmienenému násiliu a obchodovaniu s ľuďmi,*
* *eliminácia rodových stereotypov.*
 | Návrh zákona nemá odlišný vplyv na ženy a mužov. Do vojenskej hodnosti môžu byť povýšené aj ženy, ak sú zaradené do aktívnych záloh a spĺňajú zákonom stanovené podmienky na povýšenie do vojenskej hodnosti. |
| **4.4 Identifikujte, popíšte a kvantifikujte vplyvy na zamestnanosť a na trh práce.***V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* |
| *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* |
| *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.*  | Návrh zákona nemá vplyv na vznik nových pracovných miest. |
| *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu.* |
| *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | Návrh zákona nevedie k zániku pracovných miest. |
| *Ovplyvňuje návrh dopyt po práci?* *Ak áno, ako?* |
| *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | Návrh zákona neovplyvňuje dopyt po práci. |
| *Má návrh dosah na fungovanie trhu práce?* *Ak áno, aký?* |
| *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | Návrh zákona nemá dosah na trh práce. |
| *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* |
| *Návrh môže ohrozovať napr. pracovníkov istých profesií favorizovaním špecifických aktivít či technológií.* | Návrh zákona nemá špecifické negatívne dôsledky. |
| *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* |
| *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“* | Neovplyvňuje. |

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** Ministerstvo obrany Slovenskej republiky
2. **Názov návrhu zákona:** Návrh zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov.
3. **Predmet návrhu zákona nie je upravený v práve Európskej únie:**
	1. v primárnom práve,
	2. v sekundárnom práve,
	3. v judikatúre Súdneho dvora Európskej únie.

**Vzhľadom na vnútroštátny charakter návrhu zákona body 4 a 5 sa nevypĺňajú.**

**B. Osobitná časť**

**K čl. I**

**K bodu 1 (§ 14ca)**

Vojaka v zálohe podľa platnej právnej úpravy možno mimoriadne vymenovať do vojenskej hodnosti alebo mimoriadne povýšiť do vojenskej hodnosti. Aplikačná prax ukázala potrebu zmeniť túto právnu úpravu tak, aby boli povyšovaní len vojaci v zálohe, ktorí sa aktívne zapájajú do procesu prípravy na výkon mimoriadnej služby.

Zálohy ozbrojených síl sa členia na aktívne zálohy a ostatné zálohy.

Vojak v zálohe zaradený do aktívnych záloh (ďalej len „vojak v aktívnej zálohe“) sa v stave bezpečnosti štátu na základe dohody o zaradení do aktívnych záloh dobrovoľne pripravuje na výkon mimoriadnej služby v ozbrojených silách. Po zaradení do aktívnych záloh vykonávaním pravidelných cvičení a plnením úloh ozbrojených síl pri riešení mimoriadnych udalostí zvyšuje svoju vojenskú odbornosť na výkon mimoriadnej služby v ozbrojených silách. Vojak v ostatných zálohách v stave bezpečnosti štátu nezvyšuje svoju vojenskú odbornosť a nepripravuje sa na výkon mimoriadnej služby v ozbrojených silách. Vzhľadom na to, že vojenská hodnosť vojaka v zálohe vyjadruje jeho odborné schopnosti a pripravenosť na výkon činností zodpovedajúcich dosiahnutej vojenskej hodnosti, povýšením do vojenskej hodnosti vojaka v zálohe, ktorý nie je zaradený do aktívnych záloh, by vojenská hodnosť nemusela vyjadrovať úroveň jeho vojenskej odbornosti a pripravenosti na výkon mimoriadnej služby.

Povýšenie vojaka v aktívnej zálohe predpokladá splnenie troch podmienok. Prvou podmienkou je zaradenie vojaka v aktívnej zálohe na funkciu s plánovanou vojenskou hodnosťou, do ktorej má byť povýšený. Druhou podmienkou je splnenie odborných predpokladov a kvalifikačných predpokladov  vojaka v aktívnej zálohe na výkon tejto funkcie a treťou podmienkou je doba jeho zaradenia do aktívnych záloh alebo doba od jeho posledného povýšenia počas zaradenia do aktívnych záloh a jeho vycvičenosť stanovená počtom absolvovaných pravidelných cvičení a plnení úloh ozbrojených síl.

V odsekoch 2 a 3 sa upravujú oprávnenia funkcionárov pri povyšovaní vojakov v aktívnych zálohách a v odseku 4 sa upravuje aj možnosť povýšenia vojaka v aktívnej zálohe in memoriam.

Obsahom služobného predpisu, ktorým sa upravia podrobnosti o povyšovaní vojaka v aktívnej zálohe, bude predovšetkým postup veliteľa pri povyšovaní vojaka v aktívnej zálohe ako aj rozsah a formy spolupráce s okresnými úradmi v sídlach krajov, ktoré vedú evidenciu vojakov v zálohe.

**K bodu 2 ( § 15b ods. 1 a 5)**

Legislatívno-technická úprava.

**K bodu 3** (§ 21 ods. 14 až 16)

V odseku 14 sa precizuje okruh osôb, ktoré môžu byť morálne ocenené vymenovaním do vojenskej hodnosti alebo povýšením do vojenskej hodnosti. Navrhuje sa, aby okrem profesionálneho vojaka, ktorý skončil služobný pomer, poberá výsluhový dôchodok a zanikla mu branná povinnosť, do okruhu takto oceňovaných osôb patril za rovnakých podmienok aj profesionálny vojak, ktorý poberá invalidný výsluhový dôchodok, nakoľko k poberaniu invalidného výsluhového dôchodku dochádza vo väčšine prípadov následkom služobného úrazu. Z okruhu osôb, ktoré môžu byť vymenované do vojenskej hodnosti alebo  povýšené do vojenskej hodnosti, sa vzhľadom na sledovaný účel predmetného ocenenia a vzhľadom na navrhovanú úpravu v bode 1 – vloženie § 14ca vypúšťajú vojaci v zálohe.

Aplikačná prax ukázala potrebu precizovať okruh vojakov vo výslužbe, ktorí môžu byť morálne ocenení vymenovaním do vojenskej hodnosti alebo povýšením do vojenskej hodnosti aj v súvislosti s vykonávaním funkcie verejného funkcionára. Vojenská hodnosť sa stala súčasťou odmeny za výkon verejnej funkcie a za presadzovanie politických záujmov, čím sa stratil jej pôvodný význam. Povyšovanie vojaka v zálohe alebo vojaka vo výslužbe na základe politickej príslušnosti alebo v súvislosti s výkonom verejnej funkcie nie je v súlade so zásadou rovnakého zaobchádzania a môže negatívne vplývať na profesionálnych vojakov a vojakov v zálohe a poškodzovať dobré meno ozbrojených síl.

V záujme predísť takémuto konaniu v budúcnosti sa navrhuje, aby vojak vo výslužbe po zániku brannej povinnosti, pokiaľ je verejným funkcionárom, nebol vymenovaný do vojenskej hodnosti alebo povýšený do vojenskej hodnosti. Verejné funkcie taxatívne určuje v čl. 2 ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov.

V odseku 15 sa navrhuje upraviť postup pri vymenúvaní do vojenskej hodnosti alebo povyšovaní do vojenskej hodnosti profesionálnych vojakov po skončení služobného pomeru, poberajúcich výsluhový dôchodok alebo invalidný výsluhový dôchodok a po zániku brannej povinnosti (ďalej len „vojak vo výslužbe“), rovnako ako je upravený postup pri vymenúvaní do vojenskej hodnosti alebo  povyšovaní do vojenskej hodnosti vojnových veteránov v zákone č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov.

V odseku 16 sa navrhuje vymenovanie do vojenskej hodnosti alebo povyšovanie do vojenskej hodnosti vojakov vo výslužbe definovať ako morálne ocenenie za výnimočné zásluhy alebo čin hodný osobitného zreteľa. Vojaci vo výslužbe sa nepovolávajú na výkon mimoriadnej služby, preto vymenovanie do vojenskej hodnosti alebo povýšenie do vojenskej hodnosti nesúvisí s odbornosťou a pripravenosťou na výkon mimoriadnej služby, je to prejav morálneho ocenenia jednotlivcov za výnimočné činy. Návrh zákona taxatívne ani demonštratívne nevymedzuje o aké výnimočné činy alebo činy hodné osobitného zreteľa pôjde. Rozhodnutie je v  kompetencii prezidenta Slovenskej republiky, podobne ako je to pri vymenúvaní do vojenskej hodnosti alebo  povyšovaní do vojenskej hodnosti vojnových veteránov (Rozhodnutie prezidenta Slovenskej republiky č. 3 o podrobnostiach na vymenúvanie a povyšovanie niektorých osôb do vojenských hodností z 30. augusta 2005). Navrhuje sa, aby rozhodnutie bolo zverejnené na webovom sídle prezidenta Slovenskej republiky.

**K bodom 4 a 5**

Legislatívno- technická úprava.

**K bodu 6** (§ 21 ods. 17 písm. b)

Ustanovenie sa dáva do súladu so zákonom č. [255/1946 Zb.](https://www.slov-lex.sk/pravne-predpisy/SK/ZZ/1946/255/) o príslušníkoch československej armády v zahraničí a o niektorých iných účastníkoch národného boja za oslobodenie v znení zákona č. 101/1964 Zb., na ktorý sa odkazuje.

**K bodu 7** (§ 21 ods. 18)

Legislatívna úprava v nadväznosti na zmenu v bode 3.

**K čl. II**

V nadväznosti na navrhovanú zmenu v § 21 ods. 14 zákona č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov sa navrhuje ustanoviť vymenovanie do vojenskej hodnosti alebo povýšenie do vojenskej hodnosti vojnového veterána až po zániku brannej povinnosti, ak nie je verejným funkcionárom. Cieľom navrhovanej právnej úpravy je posilniť morálny aspekt predmetného ocenenia vojnového veterána.

Podľa § 2 ods. 2 písm. a) zákona č. 463/2003 Z. z. status vojnového veterána možno priznať aj osobe, ktorá vykonávala aspoň 90 dní vojenskú službu mimo územia Slovenskej republiky ako príslušník ozbrojených síl Slovenskej republiky alebo ako príslušník ozbrojených síl štátov, ktorých právnym nástupcom je Slovenská republika, a to v rámci mierových pozorovateľských misií, vojenských operácií alebo v rámci plnenia záväzku z medzinárodnej zmluvy o spoločnej obrane proti napadnutiu. Touto osobou môže byť aj profesionálny vojak, ktorý vykonáva štátnu službu profesionálneho vojaka, je v služobnom pomere k Slovenskej republike a patrí mu  vojenská hodnosť, ktorá vyjadruje pripravenosť profesionálneho vojaka na výkon činností zodpovedajúcich vojenskej hodnosti. Povyšovanie profesionálneho vojaka nadväzuje na vykonávanie štátnej služby profesionálneho vojaka, nie vojnového veterána. Profesionálny vojak môže byť vymenovaný do vojenskej hodnosti alebo povýšený do vojenskej hodnosti podľa zákona o štátnej službe profesionálnych vojakov za zásluhy v rámci mierových pozorovateľských misií, vojenských operácií alebo v rámci plnenia záväzku z medzinárodnej zmluvy o spoločnej obrane proti napadnutiu. Zákon o vojnových veteránoch nie je lex specialis vo vzťahu k zákonu o štátnej službe profesionálnych vojakov.

**K čl. III**

Účinnosť zákona sa navrhuje vzhľadom na predpokladanú dĺžku legislatívneho procesu.

V Bratislave 25. augusta 2021

**Eduard Heger, v. r.**

predseda vlády Slovenskej republiky

**Jaroslav Naď, v. r.**

minister obrany Slovenskej republiky